**Αθήνα**: 19.11.2018

**Αρ. Πρωτ.**: 1377

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Η Εθνικ**ή Τράπεζα προάγει τις διακρίσεις

Η τελευταία προκήρυξη έρχεται από τον Μεσαίωνα

Οργή και αγανάκτηση έχει προκαλέσει στην ΕΣΑμεΑ η προκήρυξη της Εθνικής Τράπεζας της Ελλάδος, η οποία προάγει την άνιση μεταχείριση, καθώς αποκλείει τα άτομα με αναπηρία και χρόνιες παθήσεις από το να δηλώσουν συμμετοχή.

Πιο συγκεκριμένα, στην προκήρυξη της Εθνικής Τράπεζας της Ελλάδος που δημοσιεύθηκε την 01.11.2018 για την πρόσληψη προσωπικού το οποίο πρόκειται να καλύψει κάλυψη ανάγκες μονάδων διοικήσεως με μεταπτυχιακούς τίτλους σπουδών, αναφέρονται τα εξής: "Η Τράπεζα θα αρνηθεί την πρόσληψη υποψηφίων που δεν πληρούν τις προϋποθέσεις του Κανονισμού Εργασίας αυτής, καθώς και, όσων, ύστερα από σχετική γνωμάτευση της Υγειονομικής Επιτροπής αυτής, διαπιστωθεί ότι πάσχουν από χρόνιες ασθένειες οι οποίες εμποδίζουν την πλήρη εκτέλεση των καθηκόντων τους".

Η Ε.Σ.Α.μεΑ. θεωρεί ότι ο ανωτέρω αποκλεισμός συνιστά διάκριση και κατάφωρη παραβίαση θεμελιωδών δικαιωμάτων και έρχεται σε αντίθεση με τη νομοθεσία της χώρας μας και με πλειάδα διεθνών συμβάσεων!

Πρόκειται για όνειδος για τη χώρα μας και παραπέμπει σε εποχές σκοταδισμού τονίζει η ΕΣΑμεΑ σε επιστολή της προς τον πρόεδρο της Τράπεζας Κώστα Μιχαηλίδη και ζητά την άμεση διόρθωση της προκήρυξης.

**Η επιστολή επισυνάπτεται.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).